การเรียนรู้ในศตวรรษที่+21

__3 step 21st__

media type="custom" key="8764882" การเรียนรู้ในศตวรรษที่21  การเรียนรู้คือการเปลี่ยนแปลงพฤติกรรมที่ค่อนข้างถาวร โดยเป็นผลจากการฝึกฝนเมื่อได้รับการเสริมแรง มิใช่เป็นผลจากการตอบสนองตามธรรมชาติที่เรียกว่า ปฏิกิริยาสะท้อน การเรียนรู้เป็นกระบวนการที่ทำให้พฤติกรรมเปลี่ยนแปลงไปจากเดิม อันเป็นผลจากการฝึกฝนและประสบการณ์ แต่มิใช่ที่เกิดจากการตอบสนองจากธรรมชาติ การเรียนรู้เป็นการแสดงให้เห็นถึงพฤติกรรมที่มีการเปลี่ยนแปลง อันเป็นที่เกิดเนื่องจากประสบการณ์ที่แต่ละคนได้ประสบมา การเรียนรู้เป็นกระบวนการที่บุคคลพยายามปรับพฤติกรรมของตนเพื่อเข้ากับสภาพแวดล้อมตามสถานการณ์ต่างๆจนสามารถบรรลุเป้าหมายตามที่แต่ละบุคคลได้ตั้งไว้  การเรียนรู้ในศตวรรษที่ 21 จึงเป็นการเรียนรู้ที่เน้นความสำคัญที่ให้ผู้เรียนได้ใฝ่หาความรู้ด้วยตนเอง และความรู้ที่ได้จากการค้นคว้าด้วยตนเองนั้นจะทำให้เกิดเป็นความรู้ที่ยั่งยืน ผู้เรียนสามารถนำความรู้ที่ตนหามาได้ไปเชื่อมโยงกับความรู้ด้านอื่นๆหรือเป็นแนวทางเพื่อใช้ในการหาความรู้อื่นๆได้อีกในอนาคต ซึ่งจะทำให้เกิดเป็นความรู้ใหม่ที่เราเรียกว่านวัตกรรมได้  ส่วนคำว่า "เทคโนโลยี" พจนานุกรม ฉบับราชบัณฑิตยสถาน(2539:406) ได้ให้ความหมายของเทคโนโลยีคือวิทยาการที่เกี่ยวกับศิลปะในการนำเอาวิทยาศาสตร์ประยุกต์มาใช้ให้เกิดประโยชน์ในทางปฏิบัติและอุสาหกรรม  เทคโนโลยีทางการศึกษาจึงใช้เพื่อขยายพิสัยของทรัพยากรการเรียนรู้ เน้นการเรียนรู้แบบเอกัตบุคคล ใช้วิธีวิเคราะห์ระบบในการศึกษา และเป็นการพัฒนาวัสดุ-อุปกรณ์ในการจัดการเรียนรู้ให้กับผู้เรียนมีความทันสมัย ทันโลกที่กำลังเปลี่ยนแปลงอยู่ตลอดเวลา โดยจะเน้นให้มีการสื่อสารระหว่างบุคคลเพื่อเป็นการสร้างเครือข่ายความรู้และสร้างอาชีพได้  และคำว่า "เทคโนโลยีสารสนเทศ" คือเทคโนโลยีที่ใช้ในการจัดการสารสนเทศเป็นเทคโนโลยีที่เกี่ยวข้องตั้งแต่การรวบรวมข้อมูล การประมวลผล การพิมพ์ การสร้างรายงาน การสื่อสารข้อมูลฯลฯ เทคโนโลยีสารสนเทศจะรวมไปถึงเทคโนโลยีที่ทำให้เกิดระบบการให้บริการ การใช้ และการดูแลข้อมูล  เทคโนโลยีสารสนเทศมีไว้เพื่อเน้นรูปแบบการบริการข้อมูลแบบกระจาย จัดระบบข้อมูลให้มีประสิทธิภาพ เช่น ผู้ใช้งานสามารถสั่งซื้อสินค้าจากที่บ้านได้ สามารถสอบถามข้อมูลผ่านทางโทรศัพท์ นิสิตนักศึกษาสามารถใช้คอมพิวเตอร์สอบถามผลสอบจากที่บ้านได้ เป็นต้น